Video: Die onverwagse haarkapper | Maroela Media
Dit verg mannemoed om stil te staan as 'n swartbeer skielik haarstilis speel en jou hare kom kam.
Beeldmateriaal wat in 'n park in Mexiko verfilm is, wys hoe die swartbeer skielik op sy agterpote staan en 'n vrou se hare begin vryf.
Volgens die Daily Mail het die voorval Saterdag by die Chipinque Ecologigal Park in Monterrey plaasgevind.
Toeriste staan in die park rond terwyl twee bere op soek is na kos in die vullisblikke. Die toeriste slaan ag op die raad van 'n vrou wat hulle almal vra om kalm te bly en die bere toe te laat om verby te stap.
Een van die bere besluit egter in daardie stadium om nader te kom kennis maak.
Die Santa Catarina- burgerlike beskermingsowerheid het intussen, sedert die video wyd op sosiale media gedeel is, besoekers aan die park versoek om nie die bere te voer of te fotografeer nie.
Swartbere is gewoonlik minder aggressief as bruin- of grizzlybere, aldus Bear Smart Society. Hulle bly gewoonlik naby aan dorpe en is baie verdraagsaam teenoor mense en val bitter selde 'n mens aan.
Pragtige beertjie en amper ongelooflik om te aanskou so asof hy die vrou troos of haar hare bewonder? Waarom skuif hulle nie die bere iewers in die natuur waar hulle kan lewe weg van mense en waar hulle kan kos kry sonder om in vullis te grou wonder ek.